RHAN 1

ETHOLIADAU

Yr hawl i bleidleisio mewn etholiadau llywodraeth leol

Dyletswydd i hybu ymwybyddiaeth a darparu cymorth
4
1
Rhaid i brif gyngor—
a
hybu ymwybyddiaeth ymysg pobl ifanc berthnasol o’r trefniadau ar gyfer cofrestru fel etholwyr llywodraeth leol sy’n gymwys iddynt;
b
cymryd y camau y mae’r cyngor yn ystyried eu bod yn angenrheidiol er mwyn helpu pobl ifanc berthnasol i gofrestru fel etholwyr llywodraeth leol.
2
Yn yr adran hon ystyr “pobl ifanc berthnasol” yw—
a
personau sy’n preswylio yn ardal y prif gyngor sydd wedi cyrraedd 14 oed, ond sydd o dan 18 oed;
b
personau o’r un oed—
i
nad ydynt yn preswylio yn ardal y prif gyngor, a
ii
sy’n derbyn gofal gan y cyngor;
c
personau o’r un oed—
i
nad ydynt yn preswylio yn ardal y prif gyngor, a
ii
sy’n bersonau y mae gan y cyngor ddyletswydd i ddiogelu a hyrwyddo eu llesiant o dan adran 109 o Ddeddf Gwasanaethau Cymdeithasol a Llesiant (Cymru) 2014 (dccc 4).
3
Yn yr adran hon, mae person yn derbyn gofal os yw’r person yn blentyn sy’n derbyn gofal at ddibenion Deddf Gwasanaethau Cymdeithasol a Llesiant (Cymru) 2014.